Er enski boltinn verðlagður of hátt hjá Sýn 2?

Það styttist í að enski boltinn fari á fullt. Hér heima verður hann sýndur að nýju á íþróttastöðvum 365 eftir nokkurra ára hlé. Það eru margir sem velta fyrir sér verðlaginu á boltanum hjá 365. Sýn 2 mun sýna boltann og sitt sýnist hverjum um pakkann sem þeim er boðið sem vilja horfa á boltann. Hátt verð hans hefur farið fyrir brjóstið á fjölda fólks. Er ég einn þeirra sem hef verið mjög hugsi yfir verðlaginu á boltanum.
Það verður fróðlegt að sjá hvernig fer að lokum. Ég tel að margir muni fá sér stöðina með óbragð í munni, enda er verðlagið á stöðinni algjörlega út í hött að mínu mati. Það er svo fjarri lagi að þetta sé pakki sem er áhugaverður. Það eru margir að hugsa sitt ráð þessa dagana og það eru ekki allir sem vilja festa sig á stöðina á þessum pakka. Það var reyndar hið kostulegasta af öllu að fólki var boðin stöðin í pakka til eins árs á meðan að boltavertíðin er metin á níu mánuði. Það er margt í þessu dæmi sem stemmir ekki saman.
Það verður fróðlegt að sjá hvernig þessi vetur verður í boltanum varðandi útsendingarnar hérna heima. Það virðist vera mikil ólga og skal engan undra. 365 er farin að reyna að lægja öldur eins og sást í Íslandi í dag á Stöð 2 í kvöld. Það verður fróðlegt að sjá hvernig þeim gengur að koma þessum pakka út en ég ætla mér ekki að fá hann á þessum prís. Það er bara þannig.

Fyrri ummæli:
Ég tek undir það með þér að verðið á þessum pakka er alveg útúr kortinu. Ég sagði upp Stöð 2 og Sýn í vor og hugsaði með mér að maður myndi síðan endurnýja kynnin þegar enski boltinn færi að rúlla aftur, en ég er hreint ekki að fara að kaupa þennan pakka. Það er alveg víst. Mér er skapi næst að skila afruglaranum og hætta öllum viðskiptum við þetta blessaða batterí - hvernig sem það er nú hægt.

æj Stebbi, hvert er hið rétta verð fyrir einstakling eins og mig sem er ekki með neitt hjá þessu fyrirtæki ? Ég var búin að heyra 7000 á mánuði, hvar finn ég þetta á netinu ?

Ummæli:
ekki veit ég Stefán hvort þú ert mikill áhugamaður um knattspyrnu eða hvort þú fylgist með henni, en ef það er svo þá veit ég vel að þú gerir gríðarlegar kröfur um útsendingarnar.

Kröfur um að fá helst allt í beinni, getað valið hvaða leik þú horfir á í beinni, almennilegar lýsingar, alvöru umræðuþátt eftir leikina, þú vilt fá dómara, knattspyrnumenn, þjálfara alla sem vita eitthvað um bolta til að útskýra hinar ýmsu uppákomur sem eiga eftir að sjást á vellinum. Nú svo ef þú að einhverri ástæðu að þú getir ekki fylgst með í beinni vilt þú getað séð leikina endursýnda í heild sinni.

Allt þetta ætlar 365 að uppfylla, allt og vittu til þeir gera það. Svona þjónusta við knattspyrnuáhugamenn hefur aldrei verið gerð eins góð skil og verður næsta vetur.

Þú færð að sjá æfingaleikina sem liðin spila, þú færð mörkin endursýnd í sér þætti á undan Englendingum. Nú sendir þú þeim mörkin í símann.

Strákar, þetta bara kostar að gera þetta svona og okkur er bara alveg sama. Við viljum BARA BOLTANN.

Verkefni: Særandi eða ekki
Merking: Ekki særandi